कहा- द केरला स्टोरी की स्क्रीनिंग हुई तो बम से उड़ा देंगे; मेकर्स ने सुरक्षा बढ़ाई
The Kerala Story; ISIS Threaten Bombing At Theatre In Mauritius. मॉरीशस में द केरला स्टोरी की स्क्रीनिंग को रोकने के लिए ISIS के समर्थकों ने थिएटर मालिकों को एक लेटर जारी किया है। उस लेटर में धमकी दी गई है अगर फिल्म दिखाई गई तो पूरे थिएटर को बम से उड़ा देंगे।
मॉरीशस में द केरला स्टोरी की स्क्रीनिंग को रोकने के लिए ISIS के समर्थकों ने एक थिएटर मालिक को लेटर जारी किया है। उस लेटर में धमकी दी गई है अगर फिल्म दिखाई गई तो पूरे थिएटर को बम से उड़ा देंगे।
थिएटर मालिक ने ये लेटर द केरला स्टोरी के प्रोड्यूसर विपुल अमृतलाल शाह को भेजा है। रिपोर्ट्स की मानें तो इस धमकी के बाद विपुल ने अपनी सिक्योरिटी बढ़ा ली है।
'थिएटर को कल तक उड़ा देंगे'
थिएटर मालिकों को जो लेटर मिला है, उसमें लिखा है- सर/मैडम, मैकिन (थिएटर का नाम) में हम बम प्लांट कर रहे हैं। कल तक इसे उड़ा देंगे। अगर आप लोग ये फिल्म देखना चाहते हैं तो शौक से देखिए। कल आपको इससे भी अच्छी फिल्म देखने को मिलेगी। हमारी बात याद रखना।
फिल्म से जुड़े क्रू मेंबर को मिली थी धमकी
ऐसा पहली बार नहीं है कि फिल्म को लेकर धमकी मिली हो। फिल्म की रिलीज के बाद फिल्म से जुड़े एक क्रू मेंबर को अनजान नंबर से धमकी भरा मैसेज आया था। इस मैसेज में लिखा था- अकेले घर से बाहर मत निकलना। तुमने फिल्म में ये कहानी दिखाकर अच्छा नहीं किया।
मुंबई पुलिस के मुताबिक, फिल्म के डायरेक्टर सुदीप्तो सेन ने ही इस बात की जानकारी पुलिस को दी थी। पुलिस ने उस क्रू मेंबर को सिक्योरिटी भी दी थी।
फिल्म की एक्ट्रेस का घर से निकलना हुआ था मुश्किल
फिल्म में आसिफा का किरदार निभाने वाली एक्ट्रेस सोनिया बलानी को भी फिल्म के बाद काफी धमकियां मिली थीं। उन्होंने हिंदुस्तान टाइम्स के बात करते हुए कहा था कि उन्हें सोशल मीडिया पर इतनी धमकियां मिलीं कि उनका घर से निकलना मुश्किल हो गया था।
आज गली-गली में हालात द केरला स्टोरी जैसे- कपिल मिश्रा
फिल्म को लेकर चाहे जितने भी बवाल हो, लेकिन मेकर्स का यही कहना है कि उन्होंने ये फिल्म लड़कियों के कन्वर्जन को रोकने और उनकी सुरक्षा को ध्यान में रखते हुए बनाया गया है। 28 मई को दिल्ली शाहबाद डेयरी थाना क्षेत्र में एक 16 साल की लड़की साक्षी की साहिल नाम के लड़के ने निर्मम तरीके से हत्या कर दी।
उसने लड़की के ऊपर चाकू से 20 बार हमला किया और जब उसका मन नहीं भरा तो पत्थर से उसका शरीर कुचल डाला। अब इस घटना पर दिल्ली बीजेपी के नेता कपिल मिश्रा ने कहा है कि आज गली गली में द केरला स्टोरी जैसे हालात हो गए हैं।
जाहिर है कि द केरला स्टोरी में भी यही दिखाया गया है कि कैसे कुछ गैर मुस्लिम धर्म की लड़कियों को पहले साजिश के तहत फंसाया जाता है, फिर उन्हें आतंकी संगठन ISIS में सेक्स स्लेव बना कर भेज दिया जाता है।
225 करोड़ रुपए तक पहुंचा फिल्म का कलेक्शन
तमाम विरोधों के बावजूद फिल्म की शानदार कमाई जारी है। फिल्म ने रिलीज के 24 दिन बाद 224.97 करोड़ रुपए का कलेक्शन किया है। रिलीज के चौथे रविवार को फिल्म ने 4.75 करोड़ रुपए की कमाई की है।
फिल्म ने इसके साथ ही ऑलटाइम ब्लॉकबस्टर का तमगा हासिल कर लिया है। शाहरुख खान की पठान के बाद ये 2023 की दूसरी फिल्म है जिसने 200 करोड़ से ज्यादा का कलेक्शन किया है।